钦定古今图书集成/明伦汇编/氏族典/第392卷 > 李兑
## 钦定古今图书集成/明伦汇编/氏族典/第392卷 > 李兑

按《宋史李兑传》：“兑字子西，许州临颍人。登进士第，由
屯田员外郎为殿中侍御史，改同知谏院，擢天章阁
待制，知谏院。在言职十年，凡所论谏，不自表暴，故鲜
传世。出知杭州，帝书‘安民’二字以宠之，徙越州，加龙
图阁直学士，知广州。南人谓自刘氏纳土后独著清
节，还知河阳，帝又宠以诗。徙邓州，丐退，以为集贤院”
学士、判西京御史台，积官尚书右丞，转工部尚书，致
仕，卒。